b'\n_START_ARTICLE_\nKolesov RD-36-51\n_START_PARAGRAPH_\nKolesov RD-36 je bil sovjetski turboreaktivni motor, ki se je uporabljal na nadzvo\xc4\x8dnem potni\xc5\xa1kem letalu Tu-144D. Najve\xc4\x8dji potisk motorja ob vzletu je bil 18100-20000 kg, med kri\xc5\xbearjenjem pa okrog 5400 kg. Vsi \xc5\xa1tirje motorji na Tu-144 so skupaj porabili 25700 kg goriva na uro. Potovalna hitrost Tu-144D je bila Mach 2,15 (2120 km/h) in dolet okrog 6500 kilometrov._NEWLINE_RD-36-51 je bil zamenjava za turbofana Kuznecov NK-144, ki se je uporabljal na nekaterih verzijah Tu-144. Turboventilatorski motorji (turbofani) so v splo\xc5\xa1nem precej bolj ekonomi\xc4\x8dni kot turboreaktivni motorji, posebej pri podvzo\xc4\x8dnih letih, vendar je bil Tu-144 izjema. Concorde je prav tako uporabljal turboreaktivni motor in sicer Rolls-Royce/Snecma Olympus 593._NEWLINE_RD-36-51 je kri\xc5\xbearil pri nadzvo\xc4\x8dni hitrosti brez uporabe dodatnega zgorevanja - t. i. superkri\xc5\xbearjenje. Kuznecov NK-144 je lahko dosegel Mach 2, vendar samo z uporabo dodatnega zgorevanja._NEWLINE_Za letalo Mjasi\xc5\xa1\xc4\x8dev M-17 "stratosfera" so zgradili verzijo RD-36-51\xd0\x92.'